ҡариҙел районының Яңы Бәрҙәш ауылына командировкаға барыу күңелдә тәрән эҙ ҡалдырғайны. Бәҙрәфкә батып үлгән ҡыҙҙың яҙмышын яҙыу, уның етем ҡалған балаһы, ире менән осрашыу, ауыл халҡының нәфрәтен аңлатыу мөмкин түгел ине. ҡыҙ бала яҙмышы... Яңылышыуы, бик йәшләй дәртенең ҡорбанына әүерелеүе, иренең ғаиләһендә ихтирам ҡаҙана алмауы, ғөмүмән, яҙмышы бик үкенесле ине. Мәҡәләгә «Сәйер үлем» тип исем бирҙек. Ысынлап та, уның үлеме сәйер булып ҡалды.